title: Directiva 2013/20/UE a Consiliului din 13 mai 2013 de adaptare a anumitor directive în domeniul siguranței alimentare și al politicii veterinare și fitosanitare, având în vedere aderarea Republicii Croația

text:
               10.6.2013

               RO

               Jurnalul Oficial al Uniunii Europene

               L 158/234

         DIRECTIVA 2013/20/UE A CONSILIULUI
   din 13 mai 2013
   de adaptare a anumitor directive în domeniul siguranței alimentare și al politicii veterinare și fitosanitare, având în vedere aderarea Republicii Croația
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Tratatul de aderare a Croației, în special articolul 3 alineatul (4),
   având în vedere Actul de aderare a Croației, în special articolul 50,
   având în vedere propunerea Comisiei Europene,
   întrucât:

               (1)

               În temeiul articolului 50 din Actul de aderare a Croației, în cazul în care aderarea impune adaptarea unor acte ale instituțiilor adoptate înainte de data aderării, iar adaptările necesare nu sunt prevăzute în actul de aderare respectiv sau în anexele la acesta, Consiliul, hotărând cu majoritate calificată la propunerea Comisiei, adoptă în acest scop actele necesare, dacă actul originar nu a fost adoptat de Comisie.

               (2)

               Actul final al Conferinței în cursul căreia a fost redactat și adoptat Tratatul de aderare a Croației a indicat faptul că Înaltele Părți Contractante au ajuns la un acord politic cu privire la un set de adaptări ale actelor adoptate de către instituții, necesare având în vedere aderarea, și că acestea invită Consiliul și Comisia să adopte înainte de aderare aceste adaptări, completate și actualizate, dacă este necesar, pentru a ține seama de evoluția dreptului Uniunii.

               (3)

               Prin urmare, Directivele 64/432/CEE (1), 89/108/CEE (2), 91/68/CEE (3), 96/23/CE (4), 97/78/CE (5), 2000/13/CE (6), 2000/75/CE (7), 2002/99/CE (8), 2003/85/CE (9), 2003/99/CE (10) și 2009/156/CE (11) ar trebui modificate în consecință.

         ADOPTĂ PREZENTA DIRECTIVĂ:
   Articolul 1
   Prin urmare, Directivele 64/432/CEE, 89/108/CEE, 91/68/CEE, 96/23/CE, 97/78/CE, 2000/13/CE, 2000/75/CE, 2002/99/CE, 2003/85/CE, 2003/99/CE și 2009/156/CE se modifică în conformitate cu anexa la prezenta decizie.
   Articolul 2
   (1)   Statele membre adoptă și publică, cel târziu până la data aderării Croației la Uniune, actele cu putere de lege și actele administrative necesare pentru a se conforma prezentei directive. Comisiei îi este comunicat de îndată de statele membre textul acestor acte.
   Statele membre aplică actele respective de la data aderării Croației la Uniune.
   Atunci când statele membre adoptă aceste măsuri, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre transmit Comisiei textul principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare sub rezerva și de la data intrării în vigoare a Tratatului de aderare a Croației.
   Articolul 4
   Prezenta directivă se adresează statelor membre.

      Adoptată la Bruxelles, 13 mai 2013.

            Pentru Consiliu

            Președintele

         S. COVENEY

      (1)  Directiva 64/432/CEE a Consiliului din 26 iunie 1964 privind problemele de inspecție veterinară care afectează schimburile intracomunitare cu bovine și porcine (JO 121, 29.7.1964, p. 1977/64).

      (2)  Directiva 89/108/CEE a Consiliului din 21 decembrie 1988 privind apropierea legislațiilor statelor membre referitoare la alimentele congelate rapid destinate consumului uman (JO L 40, 11.2.1989, p. 34).

      (3)  Directiva 91/68/CEE a Consiliului din 28 ianuarie 1991 privind condițiile de sănătate animală care reglementează schimburile intracomunitare de ovine și caprine (JO L 46, 19.2.1991, p. 19).

      (4)  Directiva 96/23/CE a Consiliului din 29 aprilie 1996 privind măsurile de monitorizare a anumitor substanțe și reziduuri ale acestora în animalele vii și în produsele de origine animală (JO L 125, 23.5.1996, p. 10).

      (5)  Directiva 97/78/CE a Consiliului din 18 decembrie 1997 de stabilire a principiilor de bază ale organizării controalelor veterinare pentru produsele care provin din țări terțe și sunt introduse în Comunitate (JO L 24, 30.1.1998, p. 9).

      (6)  Directiva 2000/13/CE a Parlamentului European și a Consiliului din 20 martie 2000 privind apropierea legislațiilor statelor membre referitoare la etichetarea și prezentarea produselor alimentare, precum și la publicitatea acestora (JO L 109, 6.5.2000, p. 29).

      (7)  Directiva 2000/75/CE a Consiliului din 20 noiembrie 2000 de stabilire a dispozițiilor specifice privind măsurile de combatere și de eradicare a febrei catarale ovine (JO L 327, 22.12.2000, p. 74).

      (8)  Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman (JO L 18, 23.1.2003, p. 11).

      (9)  Directiva 2003/85/CE a Consiliului din 29 septembrie 2003 privind măsurile comunitare de combatere a febrei aftoase (JO L 306, 22.11.2003, p. 1).

      (10)  Directiva 2003/99/CE a Parlamentului European și a Consiliului din 17 noiembrie 2003 privind monitorizarea zoonozelor și a agenților zoonotici (JO L 325, 12.12.2003, p. 31).

      (11)  Directiva 2009/156/CE a Consiliului din 30 noiembrie 2009 privind condițiile de sănătate animală care reglementează circulația și importul de ecvidee provenind din țări terțe (JO L 192, 23.7.2010, p. 1).

      ANEXĂ
      PARTEA A

         LEGISLAȚIA PRIVIND SIGURANȚA ALIMENTARĂ

                  1.

                  Pe lista de la articolul 8 alineatul (1) litera (a) din Directiva 89/108/CEE, se adaugă următorul text:
                  „în limba croată: «brzo smrznuto»;”.

                  2.

                  Directiva 2000/13/CE se modifică după cum urmează:

                              (a)

                              la articolul 5 alineatul (3) al doilea paragraf, lista care începe cu „în limba bulgară” și se încheie cu „bestrålad” sau „behandlad med joniserande strålning” se înlocuiește cu următoarea:
                              „—   în limba bulgară: «облъчено» sau «обработено с йонизиращо лъчение»;
                              —   în limba spaniolă: «irradiado» sau «tratado con radiación ionizante»;
                              —   în limba cehă: «ozářeno» sau «ošetřeno ionizujícím zářením»;
                              —   în limba daneză: «bestrålet/…» sau «strålekonserveret» sau «behandlet med ioniserende stråling» sau «konserveret med ioniserende stråling»;
                              —   în limba germană: «bestrahlt» sau «mit ionisierenden Strahlen behandelt»;
                              —   în limba estonă: «kiiritatud» sau «töödeldud ioniseeriva kiirgusega»;
                              —   în limba greacă: «επεξεργασμένο με ιονίζουσα ακτινοβολία» sau «ακτινοβολημένο»;
                              —   în limba engleză: «irradiated» sau «treated with ionising radiation»;
                              —   în limba franceză: «traité par rayonnements ionisants» sau «traité par ionisation»;
                              —   în limba croată: «konzervirano zračenjem» sau «podvrgnuto ionizirajućem zračenju»;
                              —   în limba italiană: «irradiato» sau «trattato con radiazioni ionizzanti»;
                              —   în limba letonă: «apstarots» sau «apstrādāts ar jonizējošo starojumu»;
                              —   în limba lituaniană: «apšvitinta» sau «apdorota jonizuojančiąja spinduliuote»;
                              —   în limba maghiară: «sugárkezelt» sau «ionizáló energiával kezelt»;
                              —   în limba malteză: «ittrattat bir-radjazzjoni» sau «ittrattat b'radjazzjoni jonizzanti»;
                              —   în limba olandeză: «doorstraald» sau «door bestraling behandeld» sau «met ioniserende stralen behandeld»;
                              —   în limba polonă: «napromieniony» sau «poddany działaniu promieniowania jonizującego»;
                              —   în limba portugheză: «irradiado» sau «tratado por irradiação» sau «tratado por radiação ionizante»;
                              —   în limba română: «iradiate» sau «tratate cu radiații ionizate»;
                              —   în limba slovacă: «ošetrené ionizujúcim žiarením»;
                              —   în limba slovenă: «obsevano» sau «obdelano z ionizirajočim sevanjem»;
                              —   în limba finlandeză: «säteilytetty» sau «käsitelty ionisoivalla säteilyllä»;
                              —   în limba suedeză: «bestrålad» sau «behandlad med joniserande strålning».”;

                              (b)

                              pe lista de la articolul 10 alineatul (2), după mențiunea în limba franceză se introduce următorul text:
                              „—   în limba croată: «upotrijebiti do»;”.

            PARTEA B

         LEGISLAȚIE VETERINARĂ

                  1.

                  Pe lista de la articolul 2 alineatul (2) litera (p) din Directiva 64/432/CEE, se adaugă textul următor:
                  „—   Croația: županija;”.

                  2.

                  La articolul 2 litera (b) din Directiva 91/68/CEE, pe lista de la punctul 14 se adaugă următorul text:
                  „—   Croația: županija.”

                  3.

                  La articolul 8 alineatul (3) din Directiva 96/23/CE, după paragraful al treilea se introduce următorul paragraf:
                  „Croația transmite Comisiei, pentru prima dată până la 31 martie 2014, rezultatele planurilor de detectare a reziduurilor și substanțelor și ale măsurilor de control.”

                  4.

                  Anexa I la Directiva 97/78/CE se înlocuiește cu următorul text:

                     „ANEXA I
                     TERITORII PREVĂZUTE LA ARTICOLUL 1

                                 1.

                                 Teritoriul Regatului Belgiei

                                 2.

                                 Teritoriul Republicii Bulgaria

                                 3.

                                 Teritoriul Republicii Cehe

                                 4.

                                 Teritoriul Regatului Danemarcei cu excepția insulelor Feroe și a Groenlandei

                                 5.

                                 Teritoriul Republicii Federale Germania

                                 6.

                                 Teritoriul Republicii Estonia

                                 7.

                                 Teritoriul Republicii Elene

                                 8.

                                 Teritoriul Regatului Spaniei, exceptând Ceuta și Melilla

                                 9.

                                 Teritoriul Republicii Franceze

                                 10.

                                 Teritoriul Republicii Croația

                                 11.

                                 Teritoriul Irlandei

                                 12.

                                 Teritoriul Republicii Italiene

                                 13.

                                 Teritoriul Republicii Cipru

                                 14.

                                 Teritoriul Republicii Letonia

                                 15.

                                 Teritoriul Republicii Lituania

                                 16.

                                 Teritoriul Marelui Ducat al Luxemburgului

                                 17.

                                 Teritoriul Ungariei

                                 18.

                                 Teritoriul Maltei

                                 19.

                                 Teritoriul Regatului Țărilor de Jos din Europa

                                 20.

                                 Teritoriul Republicii Austria

                                 21.

                                 Teritoriul Republicii Polone

                                 22.

                                 Teritoriul Republicii Portugheze

                                 23.

                                 Teritoriul României

                                 24.

                                 Teritoriul Republicii Slovenia

                                 25.

                                 Teritoriul Republicii Slovace

                                 26.

                                 Teritoriul Republicii Finlanda

                                 27.

                                 Teritoriul Regatului Suediei

                                 28.

                                 Teritoriul Regatului Unit al Marii Britanii și al Irlandei de Nord”

                  5.

                  În anexa II la Directiva 2000/75/CE, în titlul părții A, după mențiunea „LABORATOIRE COMMUNAUTAIRE DE RÉFÉRENCE POUR LA FIÈVRE CATARRHALE DU MOUTON” se introduce următorul text:
                  „REFERENTNI LABORATORIJ ZAJEDNICE ZA BOLEST PLAVOG JEZIKA”.

                  6.

                  Anexa II la Directiva 2002/99/CE se modifică după cum urmează:

                              (a)

                              la prima liniuță de la punctul 2, după codul „GR” se introduce următorul cod ISO:
                              „HR,”;

                              (b)

                              la a treia liniuță de la punctul 2 se adaugă următoarea grupă de inițiale:
                              „EZ;”.

                  7.

                  În anexa XI la Directiva 2003/85/CE, în tabelul din partea A, după mențiunea referitoare la Franța se introduce următorul text:

                              „HR

                              Croația

                              Hrvatski veterinarski institut, Zagreb

                              Croația”

                  8.

                  La articolul 9 alineatul (1) din Directiva 2003/99/CE, al doilea paragraf se înlocuiește cu următorul text:
                  „Fiecare stat membru transmite Comisiei în fiecare an, până la sfârșitul lunii mai, pentru Bulgaria și România, pentru prima dată, până la sfârșitul lunii mai 2008, iar pentru Croația, pentru prima dată, până la sfârșitul lunii mai 2014, un raport privind tendințele și cauzele zoonozelor, ale agenților zoonotici și ale rezistenței antimicrobiene, care cuprinde datele colectate în conformitate cu articolele 4, 7 și 8 în cursul anului anterior. Rapoartele respective și, după caz, rezumatele acestora sunt făcute publice.”

                  9.

                  La articolul 4 alineatul (6) primul paragraf din Directiva 2009/156/CE, teza introductivă se înlocuiește cu textul următor:
                  „În cazul în care un stat membru elaborează sau a elaborat un program de control opțional sau obligatoriu de combatere a unei boli la care ecvideele sunt sensibile, statul în cauză poate prezenta Comisiei acest program în termen de șase luni, calculat de la 4 iulie 1990 în cazul Belgiei, Danemarcei, Germaniei, Irlandei, Greciei, Spaniei, Franței, Italiei, Luxemburgului, Țărilor de Jos, Portugaliei și Regatului Unit, de la 1 ianuarie 1995 în cazul Austriei, Finlandei și Suediei, de la 1 mai 2004 în cazul Republicii Cehe, Estoniei, Ciprului, Letoniei, Lituaniei, Ungariei, Maltei, Poloniei, Sloveniei și Slovaciei, de la 1 ianuarie 2007 în cazul Bulgariei și al României și de la 1 iulie 2013 în cazul Croației, făcând referire în special la:”.


title: Directiva 2006/20/CE a Comisiei din 17 februarie 2006 de modificare, în sensul adaptării la progresul tehnic, a Directivei 70/221/CEE a Consiliului privind rezervoarele de carburant lichid și dispozitivele de protecție spate ale autovehiculelor și ale remorcilor acestoraText cu relevanță pentru SEE.

text:
Anunţ juridic important

|

32006L0020

Official Journal L 048 , 18/02/2006 P. 0016 - 0018 Official Journal L 330 , 28/11/2006 P. 0190 - 0192

		20060217Directiva 2006/20/CE a Comisieidin 17 februarie 2006de modificare, în sensul adaptării la progresul tehnic, a Directivei 70/221/CEE a Consiliului privind rezervoarele de carburant lichid și dispozitivele de protecție spate ale autovehiculelor și ale remorcilor acestora(Text cu relevanță pentru SEE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Directiva 70/156/CE a Consiliului din 6 februarie 1970 privind apropierea legislațiilor statelor membre referitoare la omologarea de tip a autovehiculelor și a remorcilor acestora [1], în special articolul 13 alineatul (2) a doua liniuță,având în vedere Directiva 70/221/CEE a Consiliului din 20 martie 1970 privind apropierea legislațiilor statelor membre referitoare la rezervoarele de carburant lichid și la dispozitivele de protecție spate ale autovehiculelor și ale remorcilor acestora [2], în special, articolul 3,întrucât:(1) Directiva 70/221/CEE este una dintre directivele speciale din cadrul procedurii comunitare de omologare prevăzute de Directiva 70/156/CEE. Prin urmare, dispozițiile Directivei 70/156/CEE cu privire la sisteme, componente și unități tehnice individuale pentru vehicule se aplică Directivei 70/221/CEE.(2) Pentru a crește nivelul de protecție, dispozitivele de protecție spate ar trebui să reziste la niveluri de forță crescute și ar trebui să se ia în considerare vehiculele care folosesc unităti de suspensie pneumatică.(3) Ținând seama de progresul tehnic și de evoluțiile utilizării vehiculelor în ceea ce privește instalarea platformelor de ridicare pe vehicule, ar trebui ca la instalarea dispozitivelor de protecție spate să se ia în considerare platformele de ridicare.(4) Prin urmare, Directiva 70/221/CEE ar trebui modificată în consecință.(5) Măsurile prevăzute de prezenta directivă sunt conforme cu avizul Comitetului pentru adaptarea la progresul tehnic, înființat în temeiul articolului 13 alineatul (1) din Directiva 70/156/CEE,ADOPTĂ PREZENTA DIRECTIVĂ:Articolul 1Anexa II la Directiva 70/221/CEE se modifică în conformitate cu anexa la prezenta directivă.Articolul 2(1) Începând cu 11 septembrie 2007, în cazul în care nu sunt respectate cerințele prevăzute de Directiva 70/221/CEE modificată prin prezenta directivă, statele membre, din motive legate de dispozitivele de protecție spate:(a) refuză acordarea omologării CE de tip sau a omologării naționale pentru un tip de vehicul;(b) refuză acordarea omologării CE de tip sau a omologării naționale pentru un dispozitiv de protectție spate, ca unitate tehnică individuală.(2) Începând cu 11 martie 2010, în cazul în care nu sunt respectate cerințele prevăzute de Directiva 70/221/CEE astfel cum a fost modificată prin prezenta directivă, statele membre, din motive legate de dispozitivele de protecție spate:(a) refuză înmatricularea sau interzice vânzarea sau darea în folosință a vehiculelor noi;(b) interzic vânzarea sau darea în folosință a unui dispozitiv de protecție spate, ca unitate tehnică individuală.Articolul 3(1) Statele membre adoptă și publică, până la 11 martie 2007, actele cu putere de lege și actele administrative necesare pentru a se conforma prezentei directive. Comisiei îi sunt communicate de îndată de către statele membre textele acestor dispoziții, precum și un tabel de corespondență între aceste dispoziții și prezenta directivă.Statele membre aplică aceste dispoziții începând cu 11 martie 2007.Atunci când statele membre adoptă aceste dispoziții, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.(2) Comisiei îi sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă.Articolul 4Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.Articolul 5Prezenta directivă se adresează statelor membre.Adoptată la Bruxelles, 17 februarie 2006.Pentru ComisieGünter VerheugenVicepreședinte[1] JO L 42, 23.2.1970, p. 1, directivă astfel cum a fost modificată ultima dată prin Directiva 2005/64/CE a Parlamentului European și a Consiliului (JO L 310, 25.11.2005, p. 10).[2] JO L 76, 6.4.1970, p. 23, directivă astfel cum a fost modificată ultima dată prin Actul de aderare din 2003.--------------------------------------------------20060217ANEXĂAnexa II la Directiva 70/221/CEE se modifică după cum urmează:1. Se adaugă următorul punct 5.1a:"5.1a. Vehiculul este încercat în următoarele condiții:- trebuie să fie în repaus pe o suprafață dreaptă, plată, rigidă și netedă;- roțile din față trebuie să fie orientate drept înainte;- pneurile trebuie să fie umflate la presiunea recomandată de constructorul vehiculului;- vehiculul poate fi fixat prin orice metodă specificată de constructorul acestuia în cazul în care acest lucru este necesar pentru realizarea forțelor de încercare necesare;- în cazul în care vehiculul este echipat cu o suspensie hidropneumatică, hidraulică sau pneumatică sau cu un dispozitiv de reglare automată a înălțimii în funcție de încărcătură, testul se efectuează cu suspensia sau dispozitivul în condițiile normale de funcționare, specificate de constructor.".2. Punctul 5.4.5.2 se înlocuiește cu următorul text:"5.4.5.2. Trebuie să se aplice succesiv în ambele puncte P1 și în punctul P3 o forță orizontală corespunzătoare cu 25 % din masa maximă tehnic admisibilă a vehiculului, dar nu mai mare de 5 × 104 N;"3. Se adaugă următorul punct 5.4a:"5.4a. Pentru vehiculele echipate cu o platformă de ridicare, dispozitivul de protecție spate se poate monta cu o întrerupere pentru folosirea mecanismului. În astfel de cazuri se aplică următoarele:5.4a.1. distanța laterală dintre elementele de montare ale dispozitivului de protecție spate și elementele platformei de ridicare, care fac necesară întreruperea, poate fi de cel mult 2,5 cm;5.4a.2. în fiecare caz, elementele individuale ale dispozitivului de protecție spate trebuie să aibă o suprafață efectivă de cel puțin 350 cm2;5.4a.3. elementele individuale ale dispozitivului de protecție spate trebuie să aibă dimensiuni corespunzătoare pentru a respecta cerințele prevăzute la punctul 5.4.5.1 prin care se determină poziția relativă a punctelor de testare. În cazul în care punctele P1 sunt localizate pe suprafața de întrerupere menționată la punctul 5.4a, punctele P1 care urmează să fie utilizate vor fi localizate în mijlocul oricărei secțiuni laterale a dispozitivului de protecție spate;5.4a.4. pentru zona de întrerupere a dispozitivului de protecție spate și pentru folosirea platformei de ridicare, nu este necesar să se aplice punctul 5.4.1."--------------------------------------------------


title: Directiva 98/59/CE a Consiliului din 20 iulie 1998 privind apropierea legislațiilor statelor membre cu privire la concedierile colective

text:
               05/Volumul 05

               RO

               Jurnalul Ofícial al Uniunii Europene

               95

         31998L0059

               L 225/16

               JURNALUL OFÍCIAL AL UNIUNII EUROPENE

      DIRECTIVA 98/59/CE A CONSILIULUI

   din 20 iulie 1998
   privind apropierea legislațiilor statelor membre cu privire la concedierile colective
   CONSILIUL UNIUNII EUROPENE,
   având în vedere Tratatul de instituire a Comunității Europene și, în special, articolul 100 al acestuia,
   având în vedere propunerea Comisiei,
   având în vedere avizul Parlamentului European (1),
   având în vedere avizul Comitetului Economic și Social (2),

               (1)

               întrucât, din motive de claritate și raționalitate, este necesară codificarea Directivei 75/129/CEE a Consiliului din 17 februarie 1975 privind apropierea legislației statelor membre cu privire la concedierile colective (3);

               (2)

               întrucât este important să se acorde o protecție sporită lucrătorilor în cazul concedierilor colective, luându-se în considerare necesitatea dezvoltării economice și sociale echilibrate în cadrul Comunității;

               (3)

               întrucât, în ciuda evoluției crescânde, există încă diferențe între dispozițiile în vigoare din statele membre cu privire la modalitățile și procedura de concediere colectivă și măsurile destinate să atenueze consecințele concedierii asupra lucrătorilor;

               (4)

               întrucât aceste diferențe pot avea un efect direct asupra funcționării pieței interne;

               (5)

               întrucât Rezoluția Consiliului din 21 ianuarie 1974 privind programul de acțiune socială (4) prevedea o directivă de apropiere a legislațiilor statelor membre cu privire la concedierile colective;

               (6)

               întrucât Carta comunitară a drepturilor sociale fundamentale ale lucrătorilor, adoptată cu ocazia reuniunii Consiliului European de la Strasbourg din 9 decembrie 1989 de către șefii de stat sau de guvern din 11 state membre, declară, între altele, la punctul 7 primul alineat prima teză și al doilea alineat, la punctul 17 primul alineat și la punctul 18 a treia liniuță:

                           „7.

                        Realizarea pieței interne trebuie să conducă la o îmbunătățire a condițiilor de muncă și de viață ale lucrătorilor din Comunitatea Europeană (…).
                     Această îmbunătățire trebuie să determine, acolo unde este necesar, dezvoltarea anumitor aspecte ale reglementărilor referitoare la ocuparea forței de muncă, cum ar fi procedurile de concediere colectivă și cele referitoare la faliment.
               (…)

                           17.

                        Informarea, consultarea și participarea lucrătorilor trebuie dezvoltate prin mecanisme adecvate, ținând seama de practicile în vigoare în diferitele state membre.
                     (…)

                           18.

                        Aceste proceduri de informare, consultare și participare trebuie puse în practică în timp util, în special în următoarele cazuri:

                                       (—…)

                                       (—…)

                                                   —

                                                   în cazul procedurilor de concediere colectivă;

                                       (—…)”;

               (7)

               întrucât această apropiere trebuie așadar promovată pe calea progresului, în sensul articolului 117 din tratat;

               (8)

               întrucât, pentru a calcula numărul de concedieri prevăzut în definiția concedierilor colective în sensul prezentei directive, alte forme de încetare a contractului de muncă din inițiativa angajatorului ar trebui asimilate concedierilor, cu condiția să existe cel puțin cinci concedieri;

               (9)

               întrucât este necesar să se prevadă că prezenta directivă se aplică în principiu și concedierilor colective care rezultă ca urmare a încetării activității instituției care decurge dintr-o hotărâre judecătorească;

               (10)

               întrucât este necesar să li se ofere statelor membre posibilitatea de a prevedea că reprezentanții lucrătorilor pot apela la experți, dată fiind complexitatea tehnică a aspectelor care pot face obiectul informării și consultării;

               (11)

               întrucât este necesar să se prevadă că obligațiile angajatorilor cu privire la informare, consultare și notificare se aplică indiferent dacă decizia de concediere colectivă provine de la angajator sau de la o întreprindere care îl controlează pe respectivul angajator;

               (12)

               întrucât statele membre ar trebui să se asigure că reprezentanții lucrătorilor și lucrătorii au la dispoziție proceduri administrative și judiciare pentru ca obligațiile prevăzute în prezenta directivă să fie îndeplinite;

               (13)

               întrucât prezenta directivă nu trebuie să aducă atingere obligațiilor statelor membre cu privire la termenele de transpunere a directivelor prevăzute în anexa I partea B,

         ADOPTĂ PREZENTA DIRECTIVĂ:
   SECȚIUNEA I
   Definiții și domeniul de aplicare
   Articolul 1
   (1)   În sensul prezentei directive:

               (a)

               „concedieri colective” reprezintă concedierile efectuate de un angajator dintr-unul sau mai multe motive, fără legătură cu persoana lucrătorului, în cazul în care, conform opțiunii statelor membre, numărul concedierilor este:

                           (i)

                           fie, pentru o perioadă de 30 de zile:

                                       —

                                       de cel puțin 10 în unitățile care încadrează în mod normal mai mult de 20 și mai puțin de 100 de lucrători;

                                       —

                                       de cel puțin 10 % din numărul lucrătorilor în unitățile care încadrează în mod normal cel puțin 100, dar nu mai mult de 300 de lucrători;

                                       —

                                       de cel puțin 30 în unitățile care încadrează în mod normal cel puțin 300 de lucrători;

                           (ii)

                           fie, într-o perioadă de 90 de zile, de cel puțin 20, indiferent de numărul lucrătorilor angajați în mod normal în unitățile respective;

               (b)

               „reprezentanții lucrătorilor” reprezintă reprezentanții lucrătorilor prevăzuți de legislațiile sau practicile statelor membre.

         În scopul calculării numărului de concedieri prevăzut la litera (a) primul paragraf, încetarea contractului de muncă care se produce la inițiativa angajatorului dintr-unul sau mai multe motive, fără legătură cu persoana lucrătorului, este asimilată concedierilor, cu condiția existenței a cel puțin cinci concedieri.
   (2)   Prezenta directivă nu se aplică în cazul:

               (a)

               concedierilor colective efectuate în cadrul contractelor de muncă încheiate pe perioade de timp limitate sau pentru sarcini specifice, cu excepția cazurilor în care aceste concedieri au loc înainte de data expirării sau realizării acestor contracte;

               (b)

               lucrătorilor din administrația publică sau din instituțiile de drept public (sau, în statele membre în care acest concept nu este cunoscut, de organisme echivalente);

               (c)

               echipajelor navelor maritime.

         SECȚIUNEA II
   Informarea și consultarea
   Articolul 2
   (1)   În cazul în care un angajator are în vedere concedieri colective, acesta inițiază în timp util consultări cu reprezentanții lucrătorilor pentru a ajunge la un acord.
   (2)   Aceste consultări se referă cel puțin la posibilitățile de a evita concedierile colective sau de a reduce numărul de lucrători afectați, precum și la posibilitățile de a atenua consecințele prin recurgerea la măsuri sociale însoțitoare vizând, între altele, sprijin pentru redistribuirea sau recalificarea lucrătorilor concediați.
   Statele membre pot să prevadă că reprezentanții pot apela la serviciile unor experți în conformitate cu legislațiile și practicile naționale.
   (3)   Pentru a permite reprezentanților lucrătorilor să formuleze propuneri constructive, în timp util, în cursul acestor consultări, angajatorul are obligația:

               (a)

               să le furnizeze toate informațiile utile și,

               (b)

               în orice caz, să le comunice în scris:

                           (i)

                           motivele concedierilor preconizate;

                           (ii)

                           numărul și categoriile de lucrători care vor fi concediați;

                           (iii)

                           numărul și categoriile de lucrători încadrați în mod normal;

                           (iv)

                           perioada în cursul căreia vor avea loc concedierile preconizate;

                           (v)

                           criteriile propuse pentru selectarea lucrătorilor care urmează a fi concediați în măsura în care legislațiile și practicile naționale atribuie această competență angajatorului;

                           (vi)

                           metoda de calcul al oricăror eventuale indemnizații de șomaj, în afara celor decurgând din legislațiile și practicile naționale.

         Angajatorul înaintează autorității publice competente cel puțin un exemplar al elementelor notificării scrise prevăzute la primul paragraf litera (b) punctele (i)–(v).
   (4)   Obligațiile prevăzute la alineatele (1)-(3) se aplică indiferent dacă decizia de concediere colectivă provine de la angajator sau de la o întreprindere care îl controlează pe respectivul angajator.
   În ceea ce privește presupusele încălcări ale obligațiilor de informare, consultare și notificare prevăzute de prezenta directivă, nu se va lua în considerare nici o justificare a angajatorului conform căreia întreprinderea care a luat decizia ce a dus la concedierile colective nu i-a furnizat informațiile necesare.
   SECȚIUNEA III
   Procedura referitoare la concedierile colective
   Articolul 3
   (1)   Angajatorii notifică în scris autoritatea publică competentă cu privire la orice concediere colectivă preconizată.
   Cu toate acestea, statele membre pot prevedea ca, în cazul unor concedieri colective preconizate care rezultă din încetarea activității unei societăți în urma unei hotărâri judecătorești, angajatorul să aibă obligația de a notifica în scris autoritatea publică competentă numai la solicitarea acesteia.
   Această notificare cuprinde toate informațiile utile cu privire la concedierile colective preconizate și la consultările cu reprezentanții lucrătorilor prevăzute la articolul 2 și, în special, motivele concedierilor, numărul lucrătorilor care urmează a fi concediați, numărul lucrătorilor încadrați în mod normal și perioada în care vor avea loc aceste concedieri.
   (2)   Angajatorii trebuie să transmită reprezentanților lucrătorilor o copie a notificării prevăzute la alineatul (1).
   Reprezentanții lucrătorilor își pot transmite eventualele observații autorității publice competente.
   Articolul 4
   (1)   Concedierile colective preconizate, notificate autorității publice competente, produc efecte în cel puțin 30 de zile de la notificarea prevăzută la articolul 3 alineatul (1), fără a aduce atingere dispozițiilor care reglementează drepturile individuale cu privire la perioada de preaviz.
   Statele membre pot acorda autorității publice competente posibilitatea de a reduce termenul prevăzut la paragraful anterior.
   (2)   Autoritatea publică competentă utilizează termenul prevăzut la alineatul (1) pentru a căuta soluții la problemele ridicate de concedierile colective preconizate.
   (3)   În cazul în care termenul inițial prevăzut la alineatul (1) este mai mic de 60 de zile, statele membre pot acorda autorității publice competente posibilitatea de a prelungi termenul inițial până la 60 de zile de la notificare, în cazurile în care există riscul să nu se găsească soluții pentru problemele ridicate de concedierile colective în termenul prevăzut inițial.
   Statele membre pot acorda autorității publice competente posibilitatea de a prelungi aceste termene.
   Angajatorul trebuie să fie informat cu privire la prelungire și la motivele acesteia înainte de expirarea termenului inițial prevăzut la alineatul (1).
   (4)   Statele membre pot să nu aplice prezentul articol în cazul unor concedieri colective preconizate care rezultă din încetarea activității unei societăți ca urmare a unei hotărâri judecătorești.
   SECȚIUNEA IV
   Dispoziții finale
   Articolul 5
   Prezenta directivă nu aduce atingere dreptului statelor membre de a aplica sau de a adopta acte cu putere de lege sau acte administrative mai favorabile lucrătorilor ori de a promova sau permite aplicarea unor convenții colective mai favorabile lucrătorilor.
   Articolul 6
   Statele membre asigură punerea la dispoziția reprezentanților lucrătorilor și a lucrătorilor proceduri administrative și judiciare care să permită respectarea obligațiilor prevăzute de prezenta directivă.
   Articolul 7
   Statele membre comunică Comisiei textul dispozițiilor fundamentale de drept intern, deja adoptate sau în curs de adoptare în domeniul reglementat de prezenta directivă.
   Articolul 8
   (1)   Directivele din anexa I partea A se abrogă, fără a aduce atingere obligațiilor statelor membre cu privire la termenele de transpunere prevăzute în anexa I partea B.
   (2)   Referirile la directivele abrogate se interpretează ca referiri la prezenta directivă și sunt citite în conformitate cu tabelul de corespondență din anexa II.
   Articolul 9
   Prezenta directivă intră în vigoare în a douăzecea zi de la data publicării în Jurnalul Oficial al Comunităților Europene.
   Articolul 10
   Prezenta directivă se adresează statelor membre.

      Adoptată la Bruxelles, 20 iulie 1998.

            Pentru Consiliu

            Președintele

         W. MOLTERER

      (1)  JO C 210, 6.7.1998.

      (2)  JO C 158, 26.5.1997, p. 11.

      (3)  JO L 48, 22.2.1975, p. 9, directivă modificată de Directiva 92/56/CEE (JO L 245, 26.8.1992, p. 3).

      (4)  JO C 13, 12.2.1974, p. 1.
   ANEXA I
   PARTEA A

      Directive abrogate

   (menționate la articolul 8)
   Directiva 75/129/CEE a Consiliului și următoarea directivă care a modificat-o:
   92/56/CEE a Consiliului.
   PARTEA B

      Termene pentru transpunerea în legislația națională

   (menționate la articolul 8)

               Directiva

               Termen pentru transpunere

               Directiva 75/129/CEE (JO L 48, 22.2.1975, p. 29)

               19 februarie 1977

               Directiva 92/56/CEE (JO L 245, 26.8.1992, p. 3)

               24 iunie 1994

         ANEXA II
   TABEL DE CORESPONDENȚĂ

               Directiva 75/129/CEE

               Prezenta directivă

               Articolul 1 alineatul (1) primul paragraf litera (a) prima liniuță punctul 1

               Articolul 1 alineatul (1) primul paragraf litera (a) punctul (i) prima liniuță

               Articolul 1 alineatul (1) primul paragraf litera (a) prima liniuță punctul 2

               Articolul 1 alineatul (1) primul paragraf litera (a) punctul (i) a doua liniuță

               Articolul 1 alineatul (1) primul paragraf litera (a) prima liniuță punctul 3

               Articolul 1 alineatul (1) primul paragraf litera (a) punctul (i) a treia liniuță

               Articolul 1 alineatul (1) primul paragraf litera (a) a doua liniuță

               Articolul 1 alineatul (1) primul paragraf litera (a) punctul (ii)

               Articolul 1 alineatul (1) primul paragraf litera (b)

               Articolul 1 alineatul (1) primul paragraf litera (b)

               Articolul 1 alineatul (1) al doilea paragraf

               Articolul 1 alineatul (1) al doilea paragraf

               Articolul 1 alineatul (2)

               Articolul 1 alineatul (2)

               Articolul 2

               Articolul 2

               Articolul 3

               Articolul 3

               Articolul 4

               Articolul 4

               Articolul 5

               Articolul 5

               Articolul 5a

               Articolul 6

               Articolul 6 alineatul (1)

               -

               Articolul 6 alineatul (2)

               Articolul 7

               Articolul 7

               -

               -

               Articolul 8

               -

               Articolul 9

               -

               Articolul 10

               -

               Anexa I

               -

               Anexa II


title: Directiva 2012/38/UE a Comisiei din 23 noiembrie 2012 de modificare a Directivei 98/8/CE a Parlamentului European și a Consiliului pentru a include cis -Tricos-9-ene ca substanță activă în anexa I la directivă Text cu relevanță pentru SEE

text:
               24.11.2012

               RO

               Jurnalul Oficial al Uniunii Europene

               L 326/13

         DIRECTIVA 2012/38/UE A COMISIEI
   din 23 noiembrie 2012
   de modificare a Directivei 98/8/CE a Parlamentului European și a Consiliului pentru a include cis-Tricos-9-ene ca substanță activă în anexa I la directivă
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 98/8/CE a Parlamentului European și a Consiliului din 16 februarie 1998 privind comercializarea produselor biodestructive (1), în special articolul 16 alineatul (2) al doilea paragraf,
   întrucât:

               (1)

               Regulamentul (CE) nr. 1451/2007 al Comisiei din 4 decembrie 2007 privind a doua etapă a programului de lucru de 10 ani prevăzut la articolul 16 alineatul (2) din Directiva 98/8/CE a Parlamentului European și a Consiliului privind introducerea pe piață a produselor biocide (2) stabilește o listă a substanțelor active care trebuie evaluate în vederea unei posibile includeri în anexa I, IA sau IB la Directiva 98/8/CE. Lista respectivă include cis-Tricos-9-ene.

               (2)

               În temeiul Regulamentului (CE) nr. 1451/2007, cis-Tricos-9-ene a fost evaluată în conformitate cu articolul 11 alineatul (2) din Directiva 98/8/CE în vederea utilizării pentru tipul de produs 19, repelenți și atractanți, astfel cum este definit în anexa V la directiva menționată.

               (3)

               Austria a fost desemnată ca stat membru raportor și a prezentat Comisiei, la 11 noiembrie 2009, raportul autorității competente, însoțit de o recomandare, în conformitate cu articolul 14 alineatele (4) și (6) din Regulamentul (CE) nr. 1451/2007.

               (4)

               Raportul autorității competente a fost examinat de statele membre și de Comisie. În conformitate cu articolul 15 alineatul (4) din Regulamentul (CE) nr. 1451/2007, concluziile examinării au fost incluse, în cadrul reuniunii Comitetului permanent pentru produse biocide din 25 mai 2012, într-un raport de evaluare.

               (5)

               Din evaluările efectuate, reiese că produsele biocide care sunt utilizate ca atractanți și care conțin cis-Tricos-9-ene ar putea îndeplini cerințele prevăzute la articolul 5 din Directiva 98/8/CE. Prin urmare, este oportun să se includă cis-Tricos-9-ene în anexa I la directiva menționată.

               (6)

               Nu toate utilizările și scenariile de expunere potențiale au fost evaluate la nivelul Uniunii. De exemplu, utilizarea în exterior și expunerea produselor alimentare sau a hranei pentru animale nu au fost evaluate. Prin urmare, este necesar să se prevadă obligația statelor membre de a evalua utilizările sau scenariile de expunere și riscurile pentru grupele de populație și compartimentele de mediu care nu au fost abordate în mod reprezentativ în cadrul evaluării riscurilor la nivelul Uniunii și de a se asigura, în momentul autorizării unui produs, că se iau măsuri adecvate sau se impun condiții specifice pentru a reduce la niveluri acceptabile riscurile identificate.

               (7)

               Având în vedere posibila expunere indirectă a persoanelor prin intermediul consumului de produse alimentare ca urmare a utilizărilor luate în considerare în evaluare, este oportun să se prevadă, atunci când este cazul, obligația de a verifica dacă este necesară stabilirea de noi valori pentru nivelurile maxime de reziduuri sau modificarea celor existente, în conformitate cu Regulamentul (CE) nr. 470/2009 al Parlamentului European și al Consiliului din 6 mai 2009 de stabilire a procedurilor comunitare în vederea stabilirii limitelor de reziduuri ale substanțelor farmacologic active din alimentele de origine animală, de abrogare a Regulamentului (CEE) nr. 2377/90 al Consiliului și de modificare a Directivei 2001/82/CE a Parlamentului European și a Consiliului și a Regulamentului (CE) nr. 726/2004 al Parlamentului European și al Consiliului (3) sau cu Regulamentul (CE) nr. 396/2005 al Parlamentului European și al Consiliului din 23 februarie 2005 privind conținuturile maxime aplicabile reziduurilor de pesticide din sau de pe produse alimentare și hrana de origine vegetală și animală pentru animale și de modificare a Directivei 91/414/CEE (4). Trebuie adoptate măsuri care să garanteze că nu se depășesc nivelurile maxime aplicabile de reziduuri.

               (8)

               Dispozițiile prezentei directive trebuie să se aplice simultan în toate statele membre, pentru a se asigura tratamentul egal pe piața Uniunii al produselor biocide care aparțin tipului de produs 19 și conțin substanța activă cis-Tricos-9-ene, precum și pentru a se facilita funcționarea corespunzătoare a pieței produselor biocide în general.

               (9)

               Trebuie să se prevadă un interval de timp rezonabil înainte de includerea unei substanțe active în anexa I la Directiva 98/8/CE, cu scopul de a permite statelor membre și părților interesate să se pregătească pentru respectarea noilor cerințe care decurg din aceasta și de a garanta că solicitanții care au pregătit dosare pot beneficia pe deplin de perioada de 10 ani de protecție a datelor, care, în conformitate cu articolul 12 alineatul (1) litera (c) punctul (ii) din Directiva 98/8/CE, începe de la data includerii.

               (10)

               După includere, este necesar să se acorde statelor membre un interval de timp rezonabil pentru a pune în aplicare articolul 16 alineatul (3) din Directiva 98/8/CE.

               (11)

               Prin urmare, Directiva 98/8/CE trebuie modificată în consecință.

               (12)

               Conform Declarației politice comune din 28 septembrie 2011 a statelor membre și a Comisiei privind documentele explicative (5), statele membre s-au angajat să însoțească notificarea măsurilor lor de transpunere, în cazuri justificate, cu unul sau mai multe documente care să explice relația dintre componentele unei directive și părțile corespunzătoare din instrumentele naționale de transpunere.

               (13)

               Măsurile prevăzute de prezenta directivă sunt conforme cu avizul Comitetului permanent pentru produse biocide,

         ADOPTĂ PREZENTA DIRECTIVĂ:
   Articolul 1
   Anexa I la Directiva 98/8/CE se modifică în conformitate cu anexa la prezenta directivă.
   Articolul 2
   (1)   Statele membre adoptă și publică, până la 30 septembrie 2013 cel târziu, actele cu putere de lege și actele administrative necesare pentru a se conforma prezentei directive.
   Statele membre aplică aceste acte începând cu 1 octombrie 2014.
   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Bruxelles, 23 noiembrie 2012.

            Pentru Comisie

            Președintele

         José Manuel BARROSO

      (1)  JO L 123, 24.4.1998, p. 1.

      (2)  JO L 325, 11.12.2007, p. 3.

      (3)  JO L 152, 16.6.2009, p. 11.

      (4)  JO L 70, 16.3.2005, p. 1.

      (5)  JO C 369, 17.12.2011, p. 14.

      ANEXĂ
      În anexa I la Directiva 98/8/CE se introduce următoarea rubrică:

                     Nr.

                     Denumirea comună

                     Denumirea IUPAC
                     Numere de identificare

                     Puritatea minimă a substanței active din produsul biocid introdus pe piață

                     Data includerii

                     Data limită de punere în conformitate cu articolul 16 alineatul (3) [cu excepția produsele conținând mai mult de o substanță activă, pentru care data limită de punere în conformitate cu articolul 16 alineatul (3) este cea stabilită în ultima decizie de includere privind substanțele sale active]

                     Data expirării includerii

                     Tipul de produs

                     Dispoziții specifice (1)

                     „59

                        cis-Tricos-9-ene (Muscalure)

                        cis-Tricos-9-ene; (Z)-Tricos-9-ene
                     Nr. CE: 248-505-7
                     Nr. CAS: 27519-02-4

                     801 g/kg

                     1 octombrie 2014

                     30 septembrie 2016

                     30 septembrie 2024

                     19

                     Evaluarea riscurilor la nivelul Uniunii nu a inclus toate utilizările și scenariile de expunere potențiale; anumite utilizări și scenarii de expunere, cum ar fi utilizarea în exterior și expunerea produselor alimentare sau a hranei pentru animale, au fost excluse. Atunci când analizează cererea de autorizare a unui produs în conformitate cu articolul 5 și cu anexa VI, statele membre evaluează, dacă sunt relevante pentru produsul respectiv, acele utilizări sau scenarii de expunere și acele riscuri pentru grupele de populație și pentru compartimentele de mediu care nu au fost abordate în mod reprezentativ în cadrul evaluării riscurilor la nivelul Uniunii.
                     În cazul produselor care conțin cis-Tricos-9-ene ale căror reziduuri pot rămâne în produse alimentare sau în hrana pentru animale, statele membre trebuie să verifice dacă este necesară stabilirea de noi valori pentru nivelurile maxime de reziduuri sau modificarea celor existente, în conformitate cu Regulamentul (CE) nr. 470/2009 sau cu Regulamentul (CE) nr. 396/2005 și să adopte măsurile corespunzătoare de reducere a riscurilor care să garanteze că nu se depășesc nivelurile maxime aplicabile de reziduuri.”

         (1)  În vederea aplicării principiilor comune din anexa VI, conținutul și concluziile rapoartelor de evaluare sunt disponibile pe site-ul web al Comisiei: http://ec.europa.eu/comm/environment/biocides/index.htm


title: Directiva Consiliului din 21 decembrie 1989 de modificare a Directivei 87/402/CEE privind dispozitivele de protecție în caz de răsturnare montate în partea din față a tractoarelor agricole și forestiere pe roți, cu ecartament îngust

text:
               13/Volumul 09

               RO

               Jurnalul Ofícial al Uniunii Europene

               210

         31989L0681

               L 398/27

               JURNALUL OFÍCIAL AL UNIUNII EUROPENE

      DIRECTIVA CONSILIULUI

   din 21 decembrie 1989
   de modificare a Directivei 87/402/CEE privind dispozitivele de protecție în caz de răsturnare montate în partea din față a tractoarelor agricole și forestiere pe roți, cu ecartament îngust
   (89/681/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolul 100 a,
   având în vedere propunerea Comisiei (1),
   în cooperare cu Parlamentul European (2),
   având în vedere avizul Comitetului Economic și Social (3),
   întrucât este necesară adoptarea măsurilor destinate să instituie progresiv piața internă pe o perioadă care se încheie la 31 decembrie 1992; întrucât piața internă este constituită dintr-un spațiu fără frontiere interne în care este asigurată libera circulație a mărfurilor, a persoanelor, a serviciilor și a capitalurilor;
   întrucât articolul 12 din Directiva 87/402/CEE (4) prevede ca respectiva directivă să fie completată cu dispoziții care introduc testări suplimentare la șoc în procedura de testare dinamică;
   întrucât, din moment ce s-a prevăzut introducerea unei testări suplimentare în cazul procedurii de testare statică, este necesar, de asemenea, să se introducă o testare suplimentară și pentru procedura de testare dinamică, care reflectă cu mai mare precizie situația în cazul răsturnării tractorului, pentru ca aceste două proceduri de testare să poată fi declarate echivalente, iar dezechilibrul actual dintre acestea să fie eliminat;
   întrucât rezultatele experimentelor practice efectuate pe dispozitivele montate în partea din spate pot fi transpuse pentru același tip de dispozitiv, însă montat în partea din față, din punctul de vedere al exactității parametrilor și al calculelor,
   ADOPTĂ PREZENTA DIRECTIVĂ:
   Articolul 1
   Directiva 87/402/CEE se modifică după cum urmează:

               1.

               la anexa IV-A, punctul 1.6 se înlocuiește cu următorul text:
               „1.6.   Testări suplimentare
               1.6.1.   În cazul apariției unor fisuri sau rupturi ce nu pot fi considerate neglijabile în timpul unei testări la șoc, se va efectua o a doua testare similară, însă cu o înălțime de cădere de:

               imediat după testările la șoc care au produs apariția acestor fisuri sau rupturi, «a» fiind raportul dintre deformarea permanentă și deformarea elastică (a = Dp/De) măsurate la punctul de impact.
               Deformarea permanentă suplimentară datorată celui de-al doilea impact nu trebuie să depășească 30 % din deformarea permanentă datorată primului impact.
               Pentru a putea efectua testarea suplimentară este necesară măsurarea deformării elastice pe durata tuturor testărilor la șoc.
               1.6.2.   În cazul în care, pe durata unei testări la strivire, apar fisuri sau rupturi importante, se va efectua o a doua testare la strivire similară, însă cu o forță echivalentă cu 1,2 Fv, imediat după testarea la strivire care a condus la apariția acestor fisuri sau rupturi.”;

               2.

               la anexa VI se adaugă următorul punct:
               7.3.   Indicațiile și rezultatele testărilor dinamice suplimentare.”

         Articolul 2
   Statele membre pun în aplicare actele cu putere de lege și actele administrative necesare pentru a se conforma prezentei directive în termen de 12 luni de la 3 ianuarie 1990. Statele membre informează de îndată Comisia cu privire la aceasta.
   Articolul 3
   Prezenta directivă se adresează statelor membre.

      Adoptată la Bruxelles, 21 decembrie 1989.

            Pentru Consiliu

            Președintele

         E. CRESSON

      (1)  JO C 305, 30.11.1988, p. 7.

      (2)  JO C 120, 16.5.1989, p. 70 și

      JO C 256, 9.10.1989, p. 76.

      (3)  JO C 102, 24.4.1989, p. 6.

      (4)  JO L 220, 8.8.1987, p. 1.


title: Directiva 2005/16/CE a Comisiei din 2 martie 2005 de modificare a anexelor I-V la Directiva 2000/29/CE a Consiliului privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate

text:
Anunţ juridic important

|

32005L0016

Official Journal L 057 , 03/03/2005 P. 0019 - 0022 Official Journal L 275 , 06/10/2006 P. 0202 - 0205

		20050302Directiva 2005/16/CE a Comisieidin 2 martie 2005de modificare a anexelor I-V la Directiva 2000/29/CE a Consiliului privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în ComunitateCOMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate [1], în special articolul 14 paragraful al doilea literele (c) și (d),după consultarea statelor membre în cauză,întrucât:(1) Directiva 2000/29/CE prevede anumite măsuri împotriva introducerii în statele membre a unor dăunători ai plantelor sau ai produselor vegetale provenind din alte state membre sau țări terțe. Aceasta prevede de asemenea anumite zone desemnate ca zone protejate.(2) Datorită unei erori materiale din actul de aderare din 2003, lista comitatelor din Suedia recunoscute ca zone protejate în ceea ce privește Leptinotarsa decemlineata Say este incorectă și trebuie rectificată.(3) Din informațiile furnizate de Danemarca, rezultă că acest stat membru nu mai trebuie recunoscut ca zonă protejată în ceea ce privește virusul rizomaniei, având în vedere faptul că prezența acestui dăunător se va stabili de acum înainte în Danemarca.(4) Din informațiile furnizate de Regatul Unit, rezultă că prezența Dendroctonus micans Kugelan se va stabili de acum înainte în anumite părți ale Regatului Unit. În consecință, este necesar să se limiteze zona protejată în ceea ce privește Dendroctonus micans Kugelan la Irlanda de Nord. În plus, este de asemenea necesar să se limiteze zona protejată în ceea ce privește acest organism la Insula Man și la Jersey.(5) Din informațiile furnizate de Estonia, rezultă că Erwinia amylovora (Burr.) Winsl. et al. nu este prezent în acest stat membru. În consecință, Estonia poate fi recunoscută ca zonă protejată în ceea ce privește acest organism.(6) Din informațiile furnizate de Italia și din informațiile suplimentare colectate de Oficiul Alimentar și Veterinar cu ocazia unei misiuni în Italia în mai 2004, rezultă că prezența virusului Citrus tristeza ase va stabili de acum înainte în acest stat membru. În consecință, Italia nu mai trebuie recunoscută ca zonă protejată în ceea ce privește virusul Citrus tristeza.(7) În conformitate cu legislația fitosanitară elvețiană, cantonul Ticino nu mai este recunoscut ca zonă protejată în Elveția în ceea ce privește Erwinia amylovora (Burr.) Winsl. et al. Este necesar să se adapteze normele cu privire la importurile în Comunitate pentru a abroga tratamentul special acordat plantelor originare din Ticino.(8) Datorită unei erori materiale în elaborarea Directivei 2004/31/CE a Comisiei [2], cerințele specifice pentru introducerea și circulația plantelor Vitis în Cipru, astfel cum au fost prevăzute la punctul 21.1 din partea B a anexei IV la Directiva 2000/29/CE, au fost eliminate din greșeală. În consecință, anexa menționată anterior ar trebui modificată.(9) Pentru a întări protecția fitosanitară a semințelor comunitare de Medicago sativa L. și a semințelor certificate comunitare de Helianthus annuus L., de Lycopersicon lycopersicum (L.) Karsten ex Farw. și de Phaseolus L., este necesar ca semințele menționate să fie însoțite de un pașaport fitosanitar atunci când circulă, altfel decât local, în cadrul Comunității.(10) Prin urmare, anexele corespunzătoare la Directiva 2000/29/CE ar trebui modificate.(11) Măsurile prevăzute de prezenta directivă sunt conforme cu avizul Comitetului permanent fitosanitar,ADOPTĂ PREZENTA DIRECTIVĂ:Articolul 1Anexele I, II, III, IV și V la Directiva 2000/29/CE se modifică în conformitate cu textul anexei la prezenta directivă.Articolul 2(1) Statele membre adoptă și publică până la 14 mai 2005 actele cu putere de lege și actele administrative necesare pentru a se conforma prezentei directive. Acestea comunică de îndată Comisiei textul dispozițiilor în cauză, precum și un tabel de corespondență între aceste dispoziții și prezenta directivă.Statele membre aplică aceste dispoziții de la 15 mai 2005.Atunci când statele membre adoptă aceste dispoziții, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.(2) Comisiei îi este comunicate de către statele membre textul principalelor dispoziții de drept intern pe care le adoptă în domeniul reglementat de prezenta directivă.Articolul 3Prezenta directivă intră în vigoare în a treia zi de la data publicării în Jurnalul Oficial al Uniunii Europene.Articolul 4Prezenta directivă se adresează statelor membre.Adoptată la Bruxelles, 2 martie 2005.Pentru ComisieMarkos KyprianouMembru al Comisiei[1] JO L 169, 10.7.2000, p. 1. Directivă astfel cum a fost modificată ultima dată prin Directiva 2004/102/CE a Comisiei (JO L 309, 6.10.2004, p. 9).[2] JO L 85, 23.3.2004, p. 18.--------------------------------------------------20050302ANEXĂAnexele I, II, III, IV și V la Directiva 2000/29/CE se modifică după cum urmează:1. Anexa I partea B se modifică după cum urmează:(a) la rubrica (a) punctul 3, coloana a doua se înlocuiește cu următorul text:"E (Ibiza și Minorca), IRL, CY, M, P (Azore și Madeira), UK, S (Blekinge, Gotland, Halland, Kalmar, Skåne), FI (districtele Åland, Turku, Uusimaa, Kymi, Häme, Pirkanmaa, Satakunta)";(b) la rubrica (b) punctul 1, "DK" se elimină;2. Anexa II partea B se modifică după cum urmează:(a) la rubrica (a) punctul 3, coloana a treia se înlocuiește cu următorul text:"EL, IRL, UK (Irlanda de Nord, Insula Man și Jersey)";(b) la rubrica (b) punctul 2, "EE" se inserează înainte de "F (Corsica)" în coloana a treia;(c) la rubrica (d) punctul 1, în coloana a treia, "I" se elimină.3. La anexa III partea B punctele 1 și 2, în coloana a doua, "EE" se inserează înainte de "F (Corsica)".4. Anexa IV partea B se modifică după cum urmează:(a) la punctul 1 coloana a treia se înlocuiește cu următorul text:"EL, IRL, UK (Irlanda de Nord, Insula Man și Jersey)";(b) la punctul 7, coloana a treia se înlocuiește cu următorul text:"EL, IRL, UK (Irlanda de Nord, Insula Man și Jersey)";(c) la punctul 14.1, coloana a treia se înlocuiește cu următorul text:"EL, IRL, UK (Irlanda de Nord, Insula Man și Jersey)";(d) în coloana a treia de la punctul 20.1, "DK" se elimină;(e) în coloana a treia de la punctul 20.2, "DK" se elimină;(f) punctul 21 se modifică după cum urmează:(i) în coloana a doua, la litera (c), "Ticino" se elimină;(ii) în coloana a treia, "EE" se inserează înainte de "F (Corsica)";(g) se inserează următorul punct 21.1:"21.1.Plante de Vitis L., cu excepția fructelor și semințelor | Fără a aduce atingere interdicțiilor de la anexa III, partea A, punctul 15, cu privire la introducerea plantelor de Vitis L., altele decât fructele, provenite din țări terțe (cu excepția Elveției), în cadrul Comunității, constatare că plantele: (a)provin dintr-o regiune cunoscută ca lipsită de Daktulosphaira vitifoliae (Fitch)sau(b)au crescut într-un loc de producție declarat ca lipsit de Daktulosphaira vitifoliae (Fitch) cu ocazia inspecțiilor oficiale efectuate pe parcursul ultimelor două perioade complete de vegetațiesau(c)au fost supuse la o fumigație sau la un tratament corespunzător împotriva Daktulosphaira vitifoliae (Fitch). | CY" |(h) punctul 21.3 se modifică după cum urmează:(i) în coloana a doua, la litera (b), "Ticino" se elimină;(ii) în coloana a treia, "EE" se inserează înainte de "F (Corsica)";(i) în coloana a treia de la punctul 22, "DK" se elimină;(j) în coloana a treia de la punctul 23, "DK" se elimină;(k) în coloana a treia de la punctul 25, "DK" se elimină;(l) în coloana a treia de la punctul 26, "DK" se elimină;(m) în coloana a treia de la punctul 27.1, "DK" se elimină;(n) în coloana a treia de la punctul 27.2, "DK" se elimină;(o) în coloana a treia de la punctul 30, "DK" se elimină;(p) punctul 31 se modifică după cum urmează:"31.Fructe de Citrus L. Fortunella Swingle, Poncirus Raf. și hibrizii acestora originari din Spania, Franța (cu excepția Corsicii), Cipru și Italia | Fără a aduce atingere cerinței prevăzute la anexa IV, partea A, capitolul II, punctul 30.1, potrivit căreia ambalajul trebuie să poarte o marcă de origine: (a)fructele vor fi lipsite de frunze și pedunculisau(b)în cazul fructelor cu frunze sau pedunculi, constatarea oficială că fructele sunt ambalate în containere închise care au fost sigilate în mod oficial și rămân sigilate pe parcursul transportului printr-o zonă protejată, recunoscută pentru fructele sale și prezintă o marcă distinctivă care va fi reprodusă pe pașaport. | EL, F (Corsica), M, P" |5. Anexa V partea A se modifică după cum urmează:Textul de la punctul 2.4 se înlocuiește cu următorul text:- "— semințele și bulbii de Allium ascalonicum L., Allium cepa L. și Allium schoenoprasum L. destinate plantării și plantelor de Allium porrum L. destinate plantării;- — semințele de Medicago sativa L.;- — semințele certificate de Helianthus annuus L., Lycopersicon lycopersicum (L.) Karsten ex Farw. și Phaseolus L."--------------------------------------------------


title: Directiva 2012/42/UE a Comisiei din 26 noiembrie 2012 de modificare a Directivei 98/8/CE a Parlamentului European și a Consiliului în vederea includerii acidului cianhidric ca substanță activă în anexa I la directivă  Text cu relevanță pentru SEE

text:
               27.11.2012

               RO

               Jurnalul Oficial al Uniunii Europene

               L 327/31

         DIRECTIVA 2012/42/UE A COMISIEI
   din 26 noiembrie 2012
   de modificare a Directivei 98/8/CE a Parlamentului European și a Consiliului în vederea includerii acidului cianhidric ca substanță activă în anexa I la directivă
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 98/8/CE a Parlamentului European și a Consiliului din 16 februarie 1998 privind comercializarea produselor biodestructive (1), în special articolul 16 alineatul (2) al doilea paragraf,
   întrucât:

               (1)

               Regulamentul (CE) nr. 1451/2007 al Comisiei din 4 decembrie 2007 privind a doua etapă a programului de lucru de 10 ani prevăzut la articolul 16 alineatul (2) din Directiva 98/8/CE a Parlamentului European și a Consiliului privind introducerea pe piață a produselor biocide (2) stabilește o listă a substanțelor active care trebuie evaluate în vederea unei posibile includeri în anexa I, IA sau IB la Directiva 98/8/CE. Lista respectivă cuprinde și acidul cianhidric.

               (2)

               În temeiul Regulamentului (CE) nr. 1451/2007, acidul cianhidric a fost evaluat în conformitate cu articolul 11 alineatul (2) din Directiva 98/8/CE pentru utilizarea în tipurile de produs enumerate mai jos, conform definiției din anexa V la directiva menționată: tipul de produs 8 – conservanți pentru lemn, tipul de produs 14 – rodenticide și tipul de produs 18 – insecticide, acaricide și produse pentru combaterea altor artropode.

               (3)

               Republica Cehă a fost desemnată ca stat membru raportor și a prezentat Comisiei, la 24 ianuarie 2008, rapoartele autorității competente, însoțite de o recomandare, în conformitate cu articolul 14 alineatele (4) și (6) din Regulamentul (CE) nr. 1451/2007.

               (4)

               Rapoartele autorității competente au fost analizate de statele membre și de Comisie. În conformitate cu articolul 15 alineatul (4) din Regulamentul (CE) nr. 1451/2007, concluziile acestei examinări au fost incluse, în cadrul reuniunii Comitetului permanent pentru produse biocide din 25 mai 2012, în trei rapoarte de evaluare.

               (5)

               În urma evaluărilor efectuate, se poate estima că produsele biocide care sunt utilizate drept conservanți pentru lemn, rodenticide, insecticide, acaricide sau produse pentru combaterea altor artropode și care conțin acid cianhidric ar putea îndeplini cerințele stabilite la articolul 5 din Directiva 98/8/CE. Prin urmare, este oportun să se includă acidul cianhidric în anexa I la directiva respectivă.

               (6)

               Nu toate utilizările potențiale au fost evaluate la nivelul Uniunii. Prin urmare, este necesar să se prevadă obligația statelor membre de a evalua utilizările sau scenariile de expunere și riscurile pentru grupele de populație și compartimentele de mediu care nu au fost abordate în mod reprezentativ în cadrul evaluării riscurilor la nivelul Uniunii și de a se asigura, în momentul autorizării unui produs, că se iau măsuri adecvate sau se impun condiții specifice pentru a reduce la niveluri acceptabile riscurile identificate.

               (7)

               Ținând cont de proprietățile foarte toxice și inflamabile ale substanței active și de ipotezele formulate pe durata evaluării riscurilor, se dovedește necesar să se solicite autorizarea produselor numai pentru utilizarea de către profesioniști care au fost instruiți în acest sens și să se instituite proceduri operaționale sigure în timpul fumigației și ventilării, atât pentru operatori, cât și pentru persoanele prezente, după cum urmează: produsele trebuie utilizate cu echipament de protecție personală, inclusiv, dacă este cazul, cu un aparat de respirație autonom și combinezoane etanșe la gaz; trebuie să se interzică revenirea în spațiile fumigate până când concentrația aerului revine la nivelul de siguranță pentru operatori și persoanele prezente, în urma ventilării; trebuie să se împiedice depășirea nivelului de expunere în timpul ventilării și după ventilare pentru operatori și persoanele prezente prin delimitarea unei zone de interdicție supravegheate; înainte de fumigație, produsele alimentare și obiectele poroase care ar putea absorbi substanța activă, cu excepția lemnului care urmează a fi tratat, trebuie scoase din incintă sau protejate împotriva absorbției prin mijloace adecvate, iar incinta trebuie protejată împotriva aprinderii accidentale.

               (8)

               Dispozițiile prezentei directive trebuie să se aplice simultan în toate statele membre, pentru a se asigura tratamentul egal pe piața Uniunii Europene al produselor biocide care aparțin tipurilor de produs 8, 14 și 18 și care conțin substanța activă acid cianhidric, precum și pentru a se facilita funcționarea corespunzătoare a pieței produselor biocide în general.

               (9)

               Trebuie să se prevadă un interval de timp rezonabil înainte de includerea unei substanțe active în anexa I la Directiva 98/8/CE, cu scopul de a permite statelor membre și părților interesate să se pregătească pentru respectarea noilor cerințe și de a garanta că solicitanții care au pregătit dosare pot beneficia pe deplin de perioada de 10 ani de protecție a datelor, care, în conformitate cu articolul 12 alineatul (1) litera (c) punctul (ii) din Directiva 98/8/CE, începe de la data includerii.

               (10)

               După includere, trebuie să se acorde statelor membre un interval de timp rezonabil pentru a pune în aplicare articolul 16 alineatul (3) din Directiva 98/8/CE.

               (11)

               Prin urmare, Directiva 98/8/CE trebuie modificată în consecință.

               (12)

               Potrivit Declarației politice comune a statelor membre și a Comisiei cu privire la documentele explicative din 28 septembrie 2011 (3), statele membre și-au luat angajamentul de a adăuga la notificarea măsurilor de transpunere, în cazuri justificate, unul sau mai multe documente care să explice relația dintre componentele unei directive și părțile corespondente din instrumentele de transpunere naționale.

               (13)

               Măsurile prevăzute de prezenta directivă sunt în conformitate cu avizul Comitetului permanent pentru produse biocide,

         ADOPTĂ PREZENTA DIRECTIVĂ:
   Articolul 1
   Anexa I la Directiva 98/8/CE se modifică în conformitate cu anexa la prezenta directivă.
   Articolul 2
   (1)   Statele membre adoptă și publică, până la 30 septembrie 2013 cel târziu, actele cu putere de lege și actele administrative necesare pentru a se conforma prezentei directive.
   Statele membre aplică aceste dispoziții de la 1 octombrie 2014.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Bruxelles, 26 noiembrie 2012.

            Pentru Comisie

            Președintele

         José Manuel BARROSO

      (1)  JO L 123, 24.4.1998, p. 1.

      (2)  JO L 325, 11.12.2007, p. 3.

      (3)  JO C 369, 17.12.2011, p. 14.

      ANEXĂ
      În anexa I la Directiva 98/8/CE se adaugă următoarea rubrică:

                     Nr.

                     Denumirea comună

                     Denumirea IUPAC
                     Numere de identificare

                     Puritatea minimă a substanței active din produsul biocid introdus pe piață

                     Data includerii

                     Termen-limită pentru punerea în conformitate cu articolul 16 alineatul (3) [exceptând produsele care conțin mai mult de o substanță activă, pentru care termenul de punere în conformitate cu articolul 16 alineatul (3) este cel prevăzut în ultima decizie de includere cu privire la substanțele active ale acestor produse]

                     Data expirării includerii

                     Tip de produs

                     Dispoziții specifice (1)

                     „60

                     acidul cianhidric

                     acidul cianhidric
                     Nr. CE: 200-821-6
                     Nr. CAS: 74-90-8

                     976 g/kg

                     1 octombrie 2014

                     30 septembrie 2016

                     30 septembrie 2024

                     8, 14 și 18

                     Atunci când analizează cererea de autorizare a unui produs în conformitate cu articolul 5 și cu anexa VI, statele membre evaluează, dacă sunt relevante pentru produsul respectiv, acele utilizări sau scenarii de expunere și acele riscuri pentru grupele de populație și pentru compartimentele de mediu care nu au fost abordate în mod reprezentativ în cadrul evaluării riscurilor la nivelul Uniunii.
                     Statele membre se asigură că autorizarea produselor utilizate ca fumigant este supusă următoarelor condiții:

                                 1.

                                 produsele sunt vândute numai profesioniștilor instruiți corespunzător pentru utilizarea acestora și sunt utilizate numai de către aceștia;

                                 2.

                                 trebuie instituite proceduri operaționale sigure în timpul fumigației și ventilării, atât pentru operatori, cât și pentru persoanele prezente;

                                 3.

                                 produsele trebuie utilizate cu echipamente corespunzătoare de protecție personală, inclusiv, dacă este cazul, cu aparate de respirație autonome și combinezoane etanșe la gaz;

                                 4.

                                 reintrarea în incintele fumigate este interzisă până când concentrația aerului revine la nivelurile de siguranță pentru operatori și pentru persoanele prezente, prin ventilație;

                                 5.

                                 expunerea, în timpul ventilației și ulterior, nu trebuie să depășească nivelurile de siguranță pentru operatori și pentru persoanele prezente. Acest lucru se realizează prin delimitarea unei zone de interdicție;

                                 6.

                                 înainte de fumigație, produsele alimentare și obiectele poroase care ar putea absorbi substanța activă, cu excepția lemnului care urmează a fi tratat, trebuie scoase din incintă sau protejate împotriva absorbției prin mijloace adecvate, iar incinta trebuie protejată împotriva aprinderii accidentale.”

         (1)  În vederea aplicării principiilor comune din anexa VI, conținutul și concluziile rapoartelor de evaluare sunt disponibile pe site-ul web al Comisiei: http://ec.europa.eu/comm/environment/biocides/index.htm


title: Directiva 89/520/CEE a Comisiei din 6 septembrie 1989 de modificare a anexei la Directiva 82/471/CEE a Consiliului privind anumite produse utilizate în hrana animalelor

text:
               03/Volumul 07

               RO

               Jurnalul Ofícial al Uniunii Europene

               164

         31989L0520

               L 270/13

               JURNALUL OFÍCIAL AL UNIUNII EUROPENE

      DIRECTIVA 89/520/CEE A COMISIEI

   din 6 septembrie 1989
   de modificare a anexei la Directiva 82/471/CEE a Consiliului privind anumite produse utilizate în hrana animalelor
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Directiva 82/471/CEE a Consiliului din 30 iunie 1982 privind anumite produse utilizate în hrana animalelor (1), astfel cum a fost modificată ultima dată de Directiva 88/485/CEE (2), în special articolul 6,
   întrucât Directiva 82/471/CEE prevede modificarea periodică a anexei sale, datorită evoluției cunoștințelor științifice sau tehnice;
   întrucât studiul efectuat asupra unui produs nou din grupa aminoacizilor a arătat că acest produs este în conformitate cu cerințele Directivei 82/471/CEE; întrucât, prin urmare, trebuie să se permită utilizarea acestui produs în hrana animalelor, în anumite condiții;
   întrucât s-a dovedit că este necesară adaptarea caracteristicilor privind compoziția și a dispozițiilor speciale prevăzute în anexă pentru „Analogi hidroxilați ai aminoacizilor”;
   întrucât măsurile prevăzute în prezenta directivă sunt în conformitate cu avizul Comitetului permanent pentru furaje,
   ADOPTĂ PREZENTA DIRECTIVĂ:
   Articolul 1
   Anexa la Directiva 82/471/CEE se modifică în conformitate cu anexa la prezenta directivă.
   Articolul 2
   Statele membre pun în aplicare actele cu putere de lege și actele administrative necesare pentru a se conforma prezentei directive până la 31 decembrie 1990.
   Actele adoptate în temeiul primului paragraf fac trimitere expresă la prezenta directivă.
   Statele membre informează de îndată Comisia cu privire la aceasta.
   Articolul 3
   Prezenta directivă se adresează statelor membre.

      Adoptată la Bruxelles, 6 septembrie 1989.

            Pentru Comisie

         Ray MAC SHARRY

            Membru al Comisiei

      (1)  JO L 213, 21.7.1982, p. 8.

      (2)  JO L 239, 30.8.1988, p. 36.
   ANEXĂ
   1.   În grupa 3.1. „Metionină”, se adaugă următorul produs:

                  1

                  2

                  3

                  4

                  5

                  6

                  7

                  Denumirea grupei de produse

                  Denumirea produsului

                  Denumirea principiului nutritiv sau identitatea microorganismului

                  Substrat de cultură
                  (specificații, dacă există)

                  Compoziția produsului

                  Specie animală

                  Dispoziții speciale

                  3.1.4.   Concentrat lichid de
                  DL-metionină-sodiu pur din punct de vedere tehnic

                  (CH3 S(CH2)2-CH (NH2)-COO) Na

                  —

                  DL-metionină
                  minim 40,0 %
                  Sodiu:
                  minim 6,2 %

                  Toate speciile animale

                  Declarații care trebuie menționate pe eticheta sau ambalajul produsului:

                              —

                              denumirea:

                                 «concentrat lichid de DL-metionină-sodiu»;

                              —

                              conținutul de DL- metionină;

                              —

                              conținut de umiditate.”

   2.   Punctul 4 „analogi hidroxilați ai aminoacizilor” se înlocuiește cu următorul text:

                  1

                  2

                  3

                  4

                  5

                  6

                  7

                  Denumirea grupei de produse

                  Denumirea produsului

                  Denumirea principiului nutritiv sau identitatea microorganismului

                  Substrat de cultură
                  (specificații, dacă există)

                  Caracteristici de compoziție ale produsului

                  Specie animală

                  Dispoziții speciale

            „4.   Analogi hidroxilați ai aminoacizilor

                  4.1.   Analog hidroxilat al metioninei și sărurile sale

                  4.1.1.   Acid DL-2-hidroxi-4-metilmercapto-butiric

                  CH3-S-(CH2)2-CH(OH)-COOH

                  —

                  Total acizi:
                  minim 85 %
                  Acid monomer:
                  minim 65 %

                  Toate speciile animale, cu excepția rumegătoarelor

                  Mențiuni care trebuie prevăzute pe eticheta sau ambalajul produsului:

                              —

                              denumirea (coloana 2);

                              —

                              conținutul de monomeri și conținutul total de acizi în cazul produsului 4.1.1, conținutul de monomer în cazul produsului 4.1.2;

                              —

                              conținutul de umiditate;

                              —

                              specii sau categorii animale.

                        Mențiuni care trebuie prevăzute pe eticheta sau ambalajul furajelor combinate:

                              —

                              denumirea (coloana 2);

                              —

                              conținutul de monomeri și conținutul total de acizi în cazul produsului 4.1.1, conținutul de monomer în cazul produsului 4.1.2;

                              —

                              cantitatea de produs conținută în furaje.”

                  4.1.2.   Sare calcică a acidului DL-2-hidroxi-4-metil-mercaptobutiric

                  (CH3-S-(CH2)2-CH(OH)-COO)2Ca

                  —

                  Acid monomer:
                  minim 83 %
                  Calciu:
                  minim 12 %


title: Directiva 2009/123/CE a Parlamentului European și a Consiliului din 21 octombrie 2009 de modificare a Directivei 2005/35/CE privind poluarea cauzată de nave și introducerea unor sancțiuni în caz de încălcare (Text cu relevanță pentru SEE)

text:
               27.10.2009

               RO

               Jurnalul Oficial al Uniunii Europene

               L 280/52

      DIRECTIVA 2009/123/CE A PARLAMENTULUI EUROPEAN ȘI A CONSILIULUI

   din 21 octombrie 2009
   de modificare a Directivei 2005/35/CE privind poluarea cauzată de nave și introducerea unor sancțiuni în caz de încălcare
   (Text cu relevanță pentru SEE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 80 alineatul (2),
   având în vedere propunerea Comisiei,
   având în vedere avizul Comitetului Economic și Social European (1),
   după consultarea Comitetului Regiunilor,
   hotărând în conformitate cu procedura prevăzută la articolul 251 din tratat (2),
   întrucât:

               (1)

               Directiva 2005/35/CE (3) și prezenta directivă urmăresc armonizarea definiției infracțiunilor de poluare cauzată de nave, săvârșite de persoane fizice sau juridice, a sferei răspunderii acestora și a naturii penale a sancțiunilor care pot fi aplicate în cazul unor astfel de infracțiuni săvârșite de persoane fizice.

               (2)

               La 23 octombrie 2007, Curtea de Justiție a Comunităților Europene a anulat (4) Decizia-cadru 2005/667/JAI a Consiliului din 12 iulie 2005 de consolidare a cadrului penal de aplicare a legii împotriva poluării cauzate de nave (5), care a completat Directiva 2005/35/CE cu măsuri de drept penal. Prezenta directivă ar trebui să acopere vidul legislativ creat în urma hotărârii respective.

               (3)

               Sancțiunile penale, care demonstrează o dezaprobare socială de natură diferită în comparație cu sancțiunile administrative, consolidează considerabil respectarea legislației în vigoare împotriva poluării cauzate de nave și ar trebui să fie suficient de severe pentru a descuraja orice încălcări ale normelor în materie de către eventualii poluatori.

               (4)

               Pentru consolidarea siguranței maritime și prevenirea poluării cauzate de nave, a fost deja adoptat la nivelul UE un ansamblu unitar de măsuri legislative. Dispozițiile legislative respective se adresează statelor de pavilion, proprietarilor de nave și navlositorilor, societăților de clasificare, statelor portului și statelor de coastă. Se impune consolidarea în continuare a sistemului actual de sancționare a deversărilor ilegale de substanțe poluante de către nave, sistem care completează legislația respectivă, prin introducerea de sancțiuni penale.

               (5)

               Existența unor norme comune privind sancțiunile penale permite folosirea unor metode de investigație și de cooperare mai eficiente la nivel național și între statele membre.

               (6)

               Statele membre ar trebui să aplice sancțiuni efective, proporționale și cu efect de descurajare persoanelor juridice pe întreg teritoriul Comunității, deoarece infracțiunile frecvente de poluare cauzată de nave sunt săvârșite în interesul sau în beneficiul persoanelor juridice.

               (7)

               Aplicarea Directivei 2005/35/CE nu ar trebui să fie supusă altor excepții în afara celor prevăzute în prezenta directivă. Prin urmare, anumite categorii de persoane fizice și juridice, precum proprietarii de încărcături sau societățile de clasificare, ar trebui să fie incluse în domeniul de aplicare a directivei respective.

               (8)

               Prezenta directivă ar trebui să impună statelor membre stabilirea în legislația națională a unor sancțiuni penale pentru deversările de substanțe poluante cărora li se aplică prezenta directivă. Prezenta directivă nu ar trebui să creeze obligații privind aplicarea de astfel de sancțiuni sau a oricărui alt sistem disponibil de aplicare a legii în cazuri individuale.

               (9)

               În temeiul prezentei directive, deversările ilegale de substanțe poluante de către nave ar trebui să fie calificate drept infracțiuni în cazul în care au fost săvârșite cu intenție, din imprudență sau din neglijență gravă și au avut ca rezultat deteriorarea calității apei. Nu este necesar ca deversările ilegale mai puțin grave de substanțe poluante de către nave care nu determină deteriorarea calității apei să fie calificate drept infracțiuni. În conformitate cu prezenta directivă, astfel de deversări ar trebui să fie considerate „fapte minore”.

               (10)

               Având în vedere necesitatea de a asigura un nivel ridicat de siguranță și de protecție a mediului în sectorul transporturilor maritime, precum și de a asigura eficiența principiului conform căruia poluatorul plătește daunele aduse mediului, ar trebui calificate drept infracțiuni faptele minore repetate care în mod separat nu au un astfel de efect, dar care reunite conduc la deteriorarea calității apei.

               (11)

               Prezenta directivă nu aduce atingere altor regimuri de răspundere pentru prejudiciile provocate de poluarea cauzată de nave în temeiul legislației comunitare, naționale sau internaționale.

               (12)

               Competența jurisdicțională în ceea ce privește infracțiunile ar trebui stabilită în conformitate cu dreptul intern al statelor membre și cu obligațiile acestora în temeiul dreptului internațional.

               (13)

               Statele membre ar trebui să informeze Comisia cu privire la punerea în aplicare a prezentei directive, pentru a permite Comisiei să evalueze efectele acesteia.

               (14)

               Deoarece obiectivele prezentei directive nu pot fi realizate în mod satisfăcător de către statele membre în mod individual și, având în vedere caracterul transfrontalier al prejudiciilor care pot decurge din comportamentele menționate, precum și datorită amplorii și efectelor acțiunii propuse, pot fi, prin urmare, realizate mai bine la nivelul Comunității, aceasta poate adopta măsuri în conformitate cu principiul subsidiarității, astfel cum este prevăzut la articolul 5 din tratat. În conformitate cu principiul proporționalității, astfel cum este enunțat în respectivul articol, prezenta directivă nu depășește ceea ce este necesar pentru a atinge obiectivele respective.

               (15)

               Prezenta directivă respectă drepturile fundamentale și principiile recunoscute la articolul 6 din Tratatul privind Uniunea Europeană și reflectate de Carta Drepturilor Fundamentale a Uniunii Europene.

               (16)

               În conformitate cu punctul 34 din Acordul interinstituțional pentru o mai bună legiferare (6), statele membre sunt încurajate să stabilească, în interesul lor și în interesul Comunității, propriile tabele care să ilustreze, pe cât posibil, corespondența dintre prezenta directivă și măsurile de transpunere și să le facă publice.

               (17)

               Prin urmare, Directiva 2005/35/CE ar trebui modificată în consecință,

         ADOPTĂ PREZENTA DIRECTIVĂ:
   Articolul 1
   Modificări ale Directivei 2005/35/CE
   Directiva 2005/35/CE se modifică după cum urmează:

               1.

               Titlul se înlocuiește cu următorul text:

               2.

               Articolul 1 alineatul (1) se înlocuiește cu următorul text:
               „(1)   Prezenta directivă urmărește includerea în dreptul comunitar a standardelor internaționale privind poluarea cauzată de nave, precum și asigurarea faptului că persoanele responsabile pentru deversări de substanțe poluante sunt supuse unor sancțiuni corespunzătoare, inclusiv de natură penală, în scopul îmbunătățirii siguranței maritime și al îmbunătățirii protecției mediului marin împotriva poluării cauzate de nave.”

               3.

               La articolul 2 se adaugă următorul punct:

                           „5.

                           «Persoană juridică» înseamnă orice entitate juridică având acest statut în temeiul legislației naționale în vigoare, cu excepția statelor sau a organismelor publice care acționează în exercițiul autorității statului, precum și a organizațiilor internaționale publice.”

               4.

               Articolele 4 și 5 se înlocuiesc cu următorul text:
               „Articolul 4
               Încălcări
               (1)   Statele membre se asigură că deversările de substanțe poluante de către nave, inclusiv faptele minore de astfel de deversări, într-una dintre zonele prevăzute la articolul 3 alineatul (1) sunt considerate încălcări, în cazul în care au fost săvârșite cu intenție, din imprudență sau din neglijență gravă.
               (2)   Fiecare stat membru ia măsurile necesare pentru a se asigura că toate persoanele fizice sau juridice care au săvârșit o încălcare în înțelesul alineatului (1) răspund pentru aceste încălcări.
               Articolul 5
               Excepții
               (1)   O deversare de substanțe poluante într-una dintre zonele menționate la articolul 3 alineatul (1) nu se consideră încălcare în cazul în care îndeplinește condițiile menționate în anexa I Regulile 15, 34, 4.1 sau 4.3 sau în anexa II Regulile 13, 3.1.1 sau 3.1.3 la Convenția Marpol 73/78.
               (2)   O deversare de substanțe poluante în zonele menționate la articolul 3 alineatul (1) literele (c), (d) și (e) nu se consideră încălcare săvârșită de proprietar, de comandant sau de echipajul navei în cazul în care sunt îndeplinite condițiile prevăzute în anexa I Regula 4.2 sau în anexa II Regula 3.1.2 la Convenția Marpol 73/78.”

               5.

               După articolul 5 se introduc următoarele articole:
               „Articolul 5a
               Infracțiuni
               (1)   Statele membre se asigură că încălcările în înțelesul articolelor 4 și 5 sunt considerate infracțiuni.
               (2)   Alineatul (1) nu se aplică faptelor minore, în care acțiunea săvârșită nu provoacă o deteriorare a calității apei.
               (3)   Faptele minore repetate care în mod separat nu au un astfel de efect, dar care reunite conduc la deteriorarea calității apei sunt calificate drept infracțiuni în cazul în care sunt săvârșite cu intenție, din imprudență sau din neglijență gravă.
               Articolul 5b
               Instigarea și complicitatea
               Statele membre se asigură că orice act de instigare sau de complicitate la o infracțiune săvârșită cu intenție, menționată la articolul 5a alineatele (1) și (3), este pasibil de aplicarea unor sancțiuni penale.”

               6.

               Articolul 8 se înlocuiește cu următorul text:
               „Articolul 8
               Sancțiuni
               Fiecare stat membru ia măsurile necesare pentru a garanta că încălcările în înțelesul articolelor 4 și 5 sunt pasibile de aplicarea unor sancțiuni eficace, proporționale și cu efect de descurajare.”

               7.

               După articolul 8 se introduc următoarele articole:
               „Articolul 8a
               Sancțiuni împotriva persoanelor fizice
               Fiecare stat membru ia măsurile necesare pentru a se asigura că încălcările menționate la articolul 5a alineatele (1) și (3) și la articolul 5b sunt pasibile de aplicarea unor sancțiuni penale eficace, proporționale și cu efect de descurajare.
               Articolul 8b
               Răspunderea persoanelor juridice
               (1)   Fiecare stat membru ia măsurile necesare pentru ca persoanele juridice să poată răspunde pentru infracțiunile menționate la articolul 5a alineatele (1) și (3) și la articolul 5b, săvârșite în beneficiul lor de orice persoană fizică, acționând fie individual, fie ca membru al unui organ al persoanei juridice, care deține o poziție de conducere în cadrul acesteia, pe baza:

                           (a)

                           unui mandat de reprezentare a persoanei juridice; sau

                           (b)

                           unei competențe de a lua decizii în numele persoanei juridice; sau

                           (c)

                           unei competențe de a exercita un control în cadrul persoanei juridice.

                     (2)   Fiecare stat membru se asigură, de asemenea, că o persoană juridică poate fi considerată răspunzătoare în cazul în care lipsa supravegherii sau a controlului din partea unei persoane fizice menționate la alineatul (1) a făcut posibilă săvârșirea unei infracțiuni menționate la articolul 5a alineatele (1) și (3) și la articolul 5b, în beneficiul persoanei juridice respective, de către o persoană fizică aflată sub autoritatea acesteia.
               (3)   Răspunderea unei persoane juridice în temeiul alineatelor (1) și (2) nu exclude procedurile penale împotriva persoanelor fizice care sunt autori, instigatori sau complici la săvârșirea infracțiunilor menționate la articolul 5a alineatele (1) și (3) și la articolul 5b.
               Articolul 8c
               Sancțiuni împotriva persoanelor juridice
               Fiecare stat membru ia măsurile necesare pentru a se asigura că o persoană juridică considerată răspunzătoare în temeiul articolului 8b este pasibilă de aplicarea unor sancțiuni eficace, proporționale și cu efect de descurajare.”

         Articolul 2
   Transpunere
   Statele membre asigură intrarea în vigoare a actelor cu putere de lege și a actelor administrative necesare pentru a se conforma prezentei directive până la 16 noiembrie 2010. Comisiei îi sunt comunicate de îndată de către statele membre textele acestor măsuri.
   Atunci când statele membre adoptă măsurile respective, acestea conțin o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 3
   Intrarea în vigoare
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Destinatari
   Prezenta directivă se adresează statelor membre.

      Adoptată la Strasbourg, 21 octombrie 2009.

            Pentru Parlamentul European

            Președintele

         J. BUZEK

            Pentru Consiliu

            Președintele

         C. MALMSTRÖM

      (1)  JO C 77, 31.3.2009, p. 69.

      (2)  Avizul Parlamentului European din 5 mai 2009 (nepublicat încă în Jurnalul Oficial) și Decizia Consiliului din 14 septembrie 2009.

      (3)  JO L 255, 30.9.2005, p. 11.

      (4)  Cauza C-440/05, Comisia/Consiliul, Repertoriul de jurisprudență 2007, p. I - 9097.

      (5)  JO L 255, 30.9.2005, p. 164.

      (6)  JO C 321, 31.12.2003, p. 1.